fr fr hu hu hu hu hu fr hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu fr ru de sl hu hu hu sk hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu de hu hu hu hu hu hu hu hu hu hu hu hu hu hu hu hu hu hu hu hu hu hu hu eo hu hu hu hu hu hu hu hu hu hu
Péter Mihály Heinrich – Wikipédia
A Wikipédiából, a szabad enciklopédiából
Ez a közzétett változat, ellenőrizve: 2021. február 16.
Ugrás a navigációhoz Ugrás a kereséshez
1929. május 11. (93 éves)
Péter Mihály Heinrich (Sóvárad, 1929. május 11. –) erdélyi magyar orvos, mikrobiológus. Péter H. Mária férje. A Magyar Tudományos Akadémia külső tagja 1998 óta.
A középiskolát a szászrégeni német gimnáziumban kezdte, majd a marosvásárhelyi Római Katolikus Főgimnáziumban folytatta, ahol 1948-ban érettségizett. Egyetemi tanulmányait a marosvásárhelyi Marosvásárhelyi Orvosi és Gyógyszerészeti Egyetem Általános Orvosi Karán 1954-ben érdemoklevéllel végezte. Két évig körorvos volt Bögözben, majd Mezőcsáváson. 1956-tól a marosvásárhelyi OGYI mikrobiológiai tanszékén volt gyakornok, tanársegéd (1957), adjunktus (1966), előadó tanár (1972), illetve professzor (1990). 1991-től 1999-ig, nyugdíjazásáig a tanszék vezetője. 1962-ben szakorvosi, 1965-ben főorvosi vizsgát tett. Az orvostudomány doktora (Jászvásár, 1971). Tanulmányúton járt Heidelbergben, Kielben (1973) és Bergenben (1993).
Tagja a Román Mikrobiológiai (1956), az Immunológiai (1979), a Sejtbiológiai (1984) Társaságnak, valamint a Magyar Mikrobiológiai Társaságnak (1992), a Magyar Egészségügyi Társaságnak (1993), az Erdélyi Múzeum-Egyesület egyik alelnöke 1994-től. A Magyar Tudományos Akadémia külső tagja 1998 óta, alapításától kezdve tagja a Kolozsvári Akadémiai Bizottságnak (KAB).
Első szaktanulmányát 1958-ban az Orvosi Szemlében közölte. Több mint másfél száz szaktanulmányt felölelő tudományos tevékenysége az orvosi mikrobiológia több területére terjed ki. Önálló módszert dolgozott ki a húgycsőfolyások laboratóriumi kórjelzésére; kimutatta, hogy egyes sarjadzó gombák és bélbaktériumok kölcsönösen erősítik kórokozó képességüket; eredeti eljárást javasolt a száj mikroflórájának biocönózis-típusokba való sorolására; több dolgozata a felületi vizek mikrobás szennyeződésével foglalkozik. Közleményei hazai (Orvosi Szemle – Revista Medicală, Microbiologie, Dermato-Venerologia, Stomatologia, Igiena, Orvostudományi Értesítő) és külföldi (Nature, Zeitschrift für Innere Medizin, Zentralblatt für Bakteriologie, Zentralblatt für Mikrobiologie, Dermatologische Monatschrift, Acta Stomatologica Internationalia, Orvosi Hetilap, Lege Artis Medicinae) szaklapokban jelentek meg.
Szerzője a Vasile Bîlbîe és Nicolae Pozsgi szerkesztésében megjelent Bacteriologie medicală című kézikönyv (Marosvásárhely, 1985) egy fejezetének, társszerzője László Jánossal a Kórokozó mikroorganizmusok című kötetnek (Kolozsvár, 1988). Társszerkesztője a Genersich-emlékkönyvnek (Budapest–Marosvásárhely, 1994) és A marosvásárhelyi magyar nyelvű orvos- és gyógyszerészképzés 50 éve című kötetnek (Budapest, 1996 = Magyarságtudomány Könyvtára), mindkettőben több tanulmánya is megjelent.Szerzője Az erdélyi fogorvoslás történetéből  (Kvár 2006) c. monográfiának, valamint  Péter H. Máriával együtt Az Erdélyi Múzeum-Egyesület Orvostudományi Szakosztályának százéves tevékenysége 1906-2006 (Kvár 2006) c. kötetnek, illetve a Hivatás és tudomány c. kötetbe írt fejezetnek (Kvár 2009), ami az EME 150 éves évfordulója alkalmából jelent meg. Orvosi szakszerkesztője és több címszó szerzője a Romániai Magyar Irodalmi Lexikonnak, a 3. kötettől kezdődően (Buk. 1994-től).
Önálló kőnyomatos jegyzete: Orvosi mikrobiológia fogorvostan-hallgatók részére (Marosvásárhely, 1979, 1988, 1996), amely román nyelven is három kiadást ért meg (Marosvásárhely, 1978, 1987, 1991). Román nyelvű gyakorlati jegyzete: Lucrări practice de microbiologie (Marosvásárhely, 1965, 1977, 1994). Ezeken kívül társszerzője még öt kőnyomatos egyetemi jegyzetnek. Ismeretterjesztő írásait az Előre, Korunk, A Hét, A Hét Évkönyve (1984), Hargita Kalendárium (1989) közölte.
Munkaérdem érem (1974), Genersich Antal-díj (1998, 2009), Pápai Páriz-díj (2002), Fehér Dániel emlékérem (2002), Arany János emlékérem (2004),Spielmann díj (2004), Zsámboky János emlékérem (2006), Magyar Köztársasági Érdemrend Lovagkeresztje (2009), Mikó Imre Emlékérem (2009), közéleti tevékenységéért Báthory-díj (2009),[1] Lencsés díj (2014), ,
↑ Báthory díjak. Bolyai Egyetem. (Hozzáférés: 2014. november 27.)
Romániai magyar irodalmi lexikon: Szépirodalom, közírás, tudományos irodalom, művelődés IV. (N–R). Főszerk. Dávid Gyula. Bukarest: Kriterion; Kolozsvár: Erdélyi Múzeum-Egyesület. 2002. ISBN 973-26-0698-3
ISNI: 0000 0000 7983 9650
A lap eredeti címe: „https://hu.wikipedia.org/w/index.php?title=Péter_Mihály_Heinrich&oldid=23593816”
Fotó nélküli Személy infobox sablont tartalmazó lapok
Hivatkozás erre a változatra
Hogyan hivatkozz erre a lapra?
A lap utolsó módosítása: 2021. február 16., 20:07
A lap szövege Creative Commons Nevezd meg! – Így add tovább! 3.0 licenc alatt van; egyes esetekben más módon is felhasználható. Részletekért lásd a felhasználási feltételeket.